ཨ་ཕ་ལུག་རྫི་ནས་ཕྱིར་ལོག་དུས་ནམ་རྒྱུན་ལྟར་སྤྲོ་སྣང་གིས་ཁེངས་ཏེ་ཁ་བརྡ་འགའ་རེ་བྱས་རྗེས་ཇ་འཐུང་བར་བྱེད་མོད།འོན་ཀྱང་ངས་ཁོའི་སྐད་ཆའི་ནང་དོན་གཅིག་ཀྱང་གོ་མ་བྱུང་།ངའི་སེམས་ན་ཡོད་པ་ནི་ང་རང་སློབ་གྲྭར་འགྲོ་འདོད་པའི་སྐད་ཆ་དེ་ཇི་ལྟར་བཤད་རྒྱུ་དེ་ཡིན་མོད་ཨ་ཕ་ཁོང་ཁྲོ་ལངས་པར་དོགས་ནས་བཤད་མི་སྤོབས།རྒྱུ་མཚན་ཡང་ཨ་ཕའི་རེ་བ་ནི་རྗེས་སུ་ང་ལ་ཆུང་མ་ཞིག་བླངས་ཏེ་ཁོའི་རྗེས་ཤུལ་སྐྱོང་དགོས་ཟེར་བ་མ་ཡིན་ནམ།ང་རང་ཁུ་སིམ་མེར་ཨ་ཕའི་འགྲམ་དུ་བསྡད་ནས་ལན་རེར་མ་ཡར་ལ་ལྟ་ཙམ་བྱས་པ་ཡིན།མ་ཡར་གྱི་བཞིན་མདངས་དམར་པོར་གྱུར་ཏེ་ཅུང་དོགས་མི་བདེ་བའི་ངང་ལན་རེར་ངའི་གདོང་ལ་ལྟ་ཙམ་དང་ལན་རེར་ཨ་ཕའི་བཞིན་ལ་ལྟ་ཙམ་བྱེད་བཞིན་སྡོད་པ་ལས་སྐད་ཆ་བཤད་མི་ཕོད་པར་འདུགམ་གཞིར་མ་ཡར་ཡང་ཨ་ཕར་ཅུང་ཙམ་སྐྲག་གིན་ཡོད་པར་འདུགངས་དེ་ལྟར་བསམ་བཞིན་རང་དབང་མེད་པར་ཁོང་དགོད་ཅིག་ཤོརསོང་།